Åhus kloster

Åhus kloster (også Aahus) var et dominikanerkloster (sortebrødrekloster) i Aose Hus (Åhus) i det østlige Skåne.

Klosteret ble grunnlagt i 1243 av erkebiskop Uffe Thrugotsen og lå sydøst for Mariakirken i det nåværende kvarteret Munken. Åhus var et viktig handelssted innenfor det danske riket, og klosteret ble med tiden et av de betydeligste læresetene i Skandinavia.http://www.ahus.nu/attachments/ahus_egen_hand.pdf Ahlbeck, Gunnel: Åhus - på egen hand, Besøkt 2. mars 2014‎ 
Etter reformasjonen ble det underlagt Kronen, og i 1617 inndro kong Christian IV Åhus' kjøpstadsprivilegier. Store deler av byens befolkning ble deretter tvangsflyttet til den nye byen Christianstad. Åhus kloster begynte heretter å falle sammen.

 Klosterbygningene  
Av klosterbygningene gjenstår i dag en 17 meter lang og over 5 meter høy rest av den østre klosterlengens vestvegg. Det er murens kjerne som ses, for selve muren har en gang vært en meter bred.Nu ska klostermuren i Åhus bevaras, kristianstadsbladet.se. Besøkt 2. mars 2014  Mindre utgravinger har også resultert i funn av klosterlenger mot syd og vest, samt en kirkegårdsmur mot nord. Selve klosterkirken er ikke blitt lokalisert, men det er funnet flere graver i kvarterets nordlige del.Carelli, Peter: Det medeltida Skåne, Historiska Media, 2007

 Referanser 

Kategori:Tidligere danske klostre
Kategori:Dominikanerordenens klostre
Kategori:Katolske klostre
Kategori:Ruiner i Skåne
Kategori:Kristianstad kommune